மதிவரர்

மதிவரர் என்பவர் நாலடியார் நூலுக்கு உரை செய்திருப்பதாக நாலடியார் உரைப்பிரதி ஏடு ஒன்றிலுள்ள பாடல் தெரிவிக்கிறது. 
நல்லோர் அருள் செய் நாலடி நாறூற்றின்
சொல்லோர் பொருள் அனைத்தும் தோன்றியதே – கல்வி
வரும்பொருள் நூல் கொண்ட மதிவரன் தன் வாக்கால்
அரும்பதம் இட்ட அழகு
இந்தப் பாடலை எண்ணிப்பார்க்கும்போது இந்த உரையாசிரியர் பதுமனார் மாணாக்கர் ஆகலாம் என்றும், 13ஆம் நூற்றாண்டினர் என்றும் கொள்ளலாம்.

கருவிநூல்
மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005

தமிழ் உரையாசிரியர்கள்